దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
శింబు కోసం కొనసాగుతున్న పోలీసువేట
తమిళ హీరో శింబును అరెస్టు చేసేందుకు పోలీసులు తెగ గాలిస్తున్నారు.
TNN | Updated:
Dec 24, 2015, 09:55AM IST
తమిళ హీరో శింబును అరెస్టు చేసేందుకు పోలీసులు తెగ గాలిస్తున్నారు. అయినా ఆచూకీ చిక్కడం లేదు. ముందస్తు బెయిల్ కో్సం ప్రయత్నించినప్పటికీ, కోర్టు అంగీకరించలేదు. దీంతో శింబు అరెస్టు అనివార్యమైంది. గత పది రోజులుగా ఆయన జాడ తెలియడం లేదు. పోలీస్ స్టేషన్లో హాజరు కావాలని ఆదేశించినా కూడా శింబు జాడ తెలియడం లేదు. తాను ఎక్కడికి పారిపోలేదని, చెన్నైలోనే ఉన్నానని వారం క్రితం శింబు తన ట్విట్టర్ ఎకౌంట్ ద్వారా తెలిపాడు. కేసునమోదైన కోవై ప్రాంతం నుంచి వచ్చిన అయిదు ప్రత్యేక పోలీసులు బృందాలు చెన్నైలో తిష్ట వేసుకుని కూర్చున్నాయి. మొత్తం నాలుగు విభాగాల్లో శింబుపై కేసులు నమోదైనట్టు తెలుస్తోంది. నటుడు శింబు పాట రాయగా, యువ సంగీత దర్శకుడు అనిరుధ్ దానికి సంగీతం సమకూర్చాడు. శింబు దానిని పాడి వాట్సాప్ లో పెట్టాడు. దానిని విన్న మహిళా సంఘాలు భగ్గుమన్నాయి. ఆడవాళ్లని అవమానించేట్టు పాట రాశారని కోవై పోలీసు స్టేషన్లో కేసు పెట్టారు. ఈ విషయం తెలిశాక శింబు అజ్ఞాతంలోకి వెళ్లిపోయాడు.